Lesesalsreglement ved Bergen byarkiv

**Ankomst**

* Henvend deg i resepsjonen. Plasser yttertøy, vesker, poser etc. i garderoben. Her er det låsbare skap fritt tilgjengelig.
* Lesesalen er en stille sone. Mobiltelefonen skal være på lydløs.
* Kontakt lesesalsvakten for passord til vårt trådløse nett, eller ved behov for veiledning.

**Lesesalen**

* Biblioteket kan benyttes fritt, men bøkene er ikke til utlån.
* Blyant og notatblokk finnes ved bordene. Penn og tusj er ikke tillatt på lesesalen.
* Arkivkataloger er tilgjengelige. Spør lesesalsvakten om veiledning.
* Matpauser holdes i sittegruppen i resepsjonen. Der finner du automat for kaffe og te.

**Bestilling av arkivmateriale**

* Arkivmateriale er hovedsakelig fritt tilgjengelig, men kan ha lovbestemte begrensninger og klausuleringer.
* Materialet bestilles på forhånd via bestillingsskjema på nettsiden vår, brev eller ved personlig fremmøte. Saksbehandler tar kontakt når materialet er klart til bruk.

**Bruk av arkivmateriale**

* Arkivmaterialet skal behandles varsomt. Åpne protokoller legges ikke oppå hverandre. Dokumenter må ikke fjernes, brukes som skriveunderlag, noteres i.
* Åpne ett arkivstykke om gangen, og behold opprinnelig rekkefølge i arkivsakene.
* Meld fra dersom du finner saker i uorden.
* Husk kildehenvisninger i materiale du selv produserer. Be oss gjerne om veiledning.
* Meld fra til lesesalsvakten når du er ferdig med arkivsakene, eller ønsker å reservere for videre bruk. Arkivmateriale reserveres i 10 arbeidsdager, forlenges etter avtale.

**Fotografering, kopiering og digitalisering**

* Arkivsaker kan fotograferes med eget kamera, uten blitz. Kontakt personalet.
* Arkivmateriale kan digitaliseres av personalet etter avtale.
* Lesesalsvakten kan ta kopier for deg. Større antall eller ukurante formater ettersendes.
* I spesielle tilfeller må du signere en kontrakt.

**Avlevering av offentlig tilgjengelige arbeider**

* Forfattere og skribenter bak offentlig tilgjengelige verker med grunnlag i arkiver ved Bergen byarkiv, må gjerne avgi ett eksemplar til byarkivets bibliotek.

**Brudd på reglementet**

* Overtredelser kan føre til bortvisning. Tyveri og skadeverk vil bli politianmeldt.